Diari Oficial de la Generalitat Valenciana


Sumari del DOGV 3149, del 24-12-1997 (1997/12655)

RESOLUCIÓ d'1 de desembre de 1997, del Rectorat de la Universitat de València per al qual convoca a concurs públic una plaça de becari d'investigació en el Departament de Termodinàmica de la Facultat de Física.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3149

Data del DOGV
:   24-12-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/12318


Data del document
:   10-12-1997

Organisme emissor
:   Universitat de València

Tipus de document
:   Resolució

4157 RESOLUCIÓ d'1 de desembre de 1997, del Rectorat de la Universitat de València per al qual convoca a concurs públic una plaça de becari d'investigació en el Departament de Termodinàmica de la Facultat de Física. [97/12444]
  
Aquest Rectorat, fent ús de les competències que li atribueix l'article 4t de l'Ordre Ministerial, de 27 de març de 1986, i segons el que estableixen els estatuts d'aquesta Universitat, convoca a concurs públic una plaça de becari d'investigació, d'acord amb les següents:
  
Bases de la convocatòria
  
1. Títol del projecte: «Evaluación de la desertificación en España. Fase I», dirigit per la professora María Amparo Gilabert Navarro del Departament de Termodinàmica de la Facultat de Física.
  
2. Nombre de places: una.
  
3. Perfil de la beca:
  
3.1 Requisits:
  
3.1.1. Llicenciat en Física.
  
3.1.2. Alumne de tercer cicle (o compromís de matricular-s'hi) del Departament de Termodinàmica.
  
3.2. Mèrits a valorar.
  
3.2.1. Coneixements de teledetecció.
  
3.2.2. Experiència en radiometria de camp i índexs de vegetació.
  
3.2.3. Coneixements de física de l'atmosfera.
  
3.2.4. Adequació als objetius de la plaça.
  
3.3. Objetius del becari: mesures de reflectivitat mitjançant radiometria de camp o imatges de satèl·lit. Estudi d'índexs de vegetació per al control de la vegetació en zones semiàrides.
  
3.4. Condicions de la beca.
  
3.4.1. Durada: un any.
  
3.4.2. Dotació: 110.000 pesetes al mes brutes.
  
3.4.3. Incompatibilitat amb qualsevol altra beca o ajuda finançada amb fons públics o privats, així com amb qualsevol sous o salaris, excepte els contractes derivats de l'aplicació de l'article 11 de la Llei 11/1983, de 25 d'agost, de Reforma Universitària.
  
3.4.4. Aquesta beca no estableix relació laboral ni contractual amb la Universitat de València ni compromís quant a la posterior incorporació a la plantilla de la Universitat.
  
3.4.5. El gaudiment d'aquesta beca podrà quedar sense efecte de no realitzar-se les aportacions econòmiques que, per projecte d'investigació, conveni o contracte amb la Universitat de València, donaren origen a aquesta convocatòria.
  
3.4.6. Igualment la beca podrà quedar sense efecte per incompliment de les obligacions del becari, o per informe negatiu raonat del director de la beca.
  
3.4.7. La presentació de sol·licitud per a la concessió de la beca implicarà la total acceptació de les bases d'aquesta convocatòria per part del sol·licitant.
  
4. Documentació: instància, certificat acadèmic detallat i currículum amb fotocòpia que justifique l'adequació al perfil proposat i els merits aportats.
  
5. Termini de presentació de sol·licituds: les sol·licituds s'hauran de presentar en el Registre General de la Universitat de València, durant els 15 dies hàbils següents a la data de publicació d'aquesta convocatòria, adreçades al vicerector d'Investigació.
  
6. Procediment de selecció: les sol·licituds seran avaluades per un tribunal delegat a l'efecte per la comissió d'investigació, segons el Reglament per a la Selecció de Becaris d'Investigació de la Universitat de València a Càrrec de Projectes d'Investigació, aprovat per la Junta de Govern d'aquesta Universitat el 28 de maig de 1993. Les decisions de caràcter científic no podran ser recorregudes.
  
7. Informació: per a qualsevol informació sobre requisits i documentació cal adreçar-se al Negociat d'Investigació de la Universitat de València.
  
Contra aquesta resolució que posa fi a la fia administrativa, es podrà presentar un recurs contenciós administratiu davant el Tribunal Superior de Justícia de la Comunitat Valenciana, prèvia comunicació a la Universitat Valenciana, segons estableix l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de dos mesos comptats a partir de l'endemà de la data de la seua publicació.
  
València, 1 de desembre de 1997.- El vicerector d'Investigació: Juli Peretó Magraner.
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ